CELEX: 52021DP0034
Language: da
Date: 2021-02-09 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 19. januar 2021 om ændring af bilag I til Europa-Parlamentets og Rådets forordning (EU) nr. 1305/2013 for så vidt angår beløbene for EU-støtte til udvikling af landdistrikterne i 2021 (C(2021)00188 — 2021/2517(DEA))

17.11.2021   
            
            
               DA
            
            
               Den Europæiske Unions Tidende
            
            
               C 465/175
            
         
      P9_TA(2021)0034
      Afgørelse om ikke at gøre indsigelse mod en delegeret retsakt: EU-støtte til udvikling af landdistrikterne i 2021
      Europa-Parlamentets afgørelse om ikke at gøre indsigelse mod Kommissionens delegerede forordning af 19. januar 2021 om ændring af bilag I til Europa-Parlamentets og Rådets forordning (EU) nr. 1305/2013 for så vidt angår beløbene for EU-støtte til udvikling af landdistrikterne i 2021 (C(2021)00188 — 2021/2517(DEA))
      (2021/C 465/21)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)00188),
               
            
                  —
               
               
                  der henviser til Kommissionens skrivelse af 22. januar 2021, hvori den anmoder Parlamentet om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 2. februar 2021 fra Udvalget om Landbrug og Udvikling af Landdistrikter til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 1305/2013 (1), særlig artikel 58, stk. 7, og artikel 83, stk. 5,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Udvalget om Landbrug og Udvikling af Landdistrikter,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 9. februar 2021,
               
            
                  A.
               
               
                  der henviser til, at Europa-Parlamentets og Rådets forordning (EU) 2020/2220 (2) (»overgangsforordningen«), som ændrede forordning (EU) nr. 1305/2013 ved at medtage nationale rammebeløb for 2021 og 2022, først trådte i kraft den 29. december 2020;
               
            
                  B.
               
               
                  der henviser til, at det er nødvendigt at justere de fastsatte rammebeløb, når medlemsstaterne underretter Kommissionen om størrelsen af nedsættelsen af betalinger på over 150 000 EUR og om deres gennemførelse af fleksibilitet mellem søjlerne;
               
            
                  C.
               
               
                  der henviser til, at meddelelsen herom i de foregående år blev givet i august, og at Kommissionen vedtog den delegerede retsakt om ændring af rammebeløbene i efteråret, men at dette på grund af den sene vedtagelse af overgangsforordningen ikke var muligt i 2020;
               
            
                  D.
               
               
                  der henviser til, at det, for at medlemsstaterne og Kommissionen kan påbegynde gennemførelsen af programmerne for udvikling af landdistrikterne for 2021, er yderst vigtigt, at den delegerede forordning træder i kraft så hurtigt som muligt;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
      
         (2)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).